Tyd van Stilte | Die Vryburger
Tyd van Stilte
February 12, 2020 - Uit die Woord
Dan kom daar ‘n stilte in die Woord van die Here oor die Godvolk van die Ou Verbond – tussen Maleagi en Mattheus ‘n stilte van ongeveer vierhonderd jaar.
Gedurende hierdie tyd gaan dit op en af in die geskiedenis van die Godsvolk – ‘n tyd wat die volk moet deurworstel – sonder ‘n profeet – om nog steeds sy roeping te vervul teenoor die ander volkere.
Hulle moet vertel van hulle verwagting – hulle moet vertel van God se beloftes – hulle moet vertel om daardeur die weg te baan vir die koms van die Christus en die Verlosser.
Gedurende hierdie tyd – die Here is nie weg nie.
Ook hierin – die genade van God – dat Hy bly gee sonder verdienste.
Hy bly die grote God van hemel en aarde en Hy stuur die geskiedenis doelgerig.